至後再見大雪楊尚書約登天開圖畫閣分韻得平字
作者：魏了翁
朝代：宋

paragraphs: 天公閔赤子，踊爲營杯羹。
寸白未云厭，賜以一尺平。
微陽動黄宮，萬寶隨孳萌。
蝗妖坐遠屏，癘鬼亦就烹。
東鄰文昌伯，志氣爲我傾。
携朋樂時豐，舉酒澆空明。
忻忻各有適，耿耿未忘情。
不知宇宙內，肯爾同陰晴。
前時聞帝輦，隨雪登山亭。
亭高一流盻，淮楚接神京。
新甿正露立，舊戍方長征。